SKANDINAVIENS 
STJERNE 


24.  juli  1847: 


„I  Spidsen  for  en  udvalgt  Skare,  der  talte  143  Mænd,  3 
Kvinder  og  2  Børn,  paabegyndte  Brigham  Young  i  April 
1847  Rejsen  over  de  store  Sletter.  —  Efter  at  have  passeret 
Indianerterritorier,  vide  Præriesletter  og  barske  Bjerge,  naaede 
disse  Pionerer  den  24.  Juli  den  store  Saltsødal  — ". 

I  Fugleflugtlinie  var  denne  Vandring  ca.  1400  km  lang, 
eller  som  Afstanden  fra  Skagen  til  Venedig.  I  Virkeligheden 
kan  man  sikkert  regne  med  mindst  den  dobbelte  Længde. 
Og  i  Løbet  af  det  foregaaende  Aar  havde  man  gennem- 
vandret en  lignende  Længde.  Se  side  ns. 

Hvid  Slavehandel  i  Jylland 

for  30  Aar  siden? 


Da  Folketingsmand  Samuelsen  maatle  skride 
ind  over  for  Nationalkomiteen. 


Det  er  i  Aar  30  Aar  siden,  at 
-Nationalkomiteen  til  Bekæmpel- 
se af  den  hvide  Slavehandel« 
fremkom  med  den  sensationelle 
Meddelelse,  at  der  i  Aarene  lige 
før  1913  skulde  være  bortført 
-flere  Hundrede  Kvinder  til 
Amerika,   især  fra    Jylland«. 

Det  vil  sikkert  interessere  vo- 
re Læsere  at  høre  lidt  nær- 
mere om,  hvad  der  laa  til 
Grund  for,  at  en  halvofficiel  Ko- 
mité kunde  publicere  saadanne 
Meddelelser,  og  om,  hvordan 
Beskyldningerne  kraftigt  blev 
tilbageviste. 

Det  var  i  Aarsberetningen  for 
1912  fra  Nationalkomitéen  med 
det  lange  Navn,  den  famøse 
Paastand  fremførtes.  Den  lød 
saaledes:  »Da  der  fra  mange 
Sider  var  indløbet  Klager  over 
Mormonuvæsenet,  og  da  man  i 
Komitéen  tidligere  har  haft  sin 
Opmærksomhed  henvendt  paa 
den  store  Fare,  som  Mormon- 
læren rummer,  har  Komitéen  i 
1912  indgivet  et  Andragende  til 
Kultusministeriet  om,  at  der  fra 
Ministeriets  Side  maatte  blive 
gjort  Udveje  til  at  hindre  den 
om  sig  gribende  og  som  Skalke- 
skjul for  Kvindehandel  let  an- 
vendelige   Mormonagitation    

Det  er  konstateret,  at  flere  Hun- 
drede danske  Kvinder,  især  fra 
Jylland,  af  Mormoner  er  bort- 
førte  til   Amerika«. 

Meddelelsen  blev  citeret  i  de 
fieste  danske  Aviser  i  stort  Udstyr. 
Man  morede  sig  over  den,  men 
mange  Steder  blev  den  trods 
alt  taget  for  gode  Varer.  En 
Komité  med  saa  langt  og  fint  et 
Navn  maatte  da  have  en  vis 
Autoritet,  og  »noget  maatte  der 
vel  være  om  det«.  Og  den  Kends- 
gerning, at  der  siden  Mormo- 
nismens Indførelse  her  i  Landet 
i  Slutningen  af  sidste  Aarhundrc- 
de   virkelig    er   emigreret   Tusin- 


der og  atter  Tusinder  af  nydøbte 
Mormoner,  gav  Næring  for  Ryg- 
terne. 

Saa  var  det,  at  Folketings- 
mand F.  F.  Samuelsen  traadte 
frem  for  at  rense  Mormonerne 
for   den   uhyrlige   Beskyldning. 

Han  begyndte  med  at  sende 
et  Brev  til  Komitéens  Formand, 
Oberst  Liljefalk,  med  Anmod- 
ning om  Svar  paa  følgende 
Spørgsmaal:  »Er  Komitéen  i  Be- 
siddelse af  Beviser  for,  at  disse 
flere  Hundrede  Kvinder  er  bort- 
førte af  Mormoner?«  Og  saa- 
fremt  saadanne  Beviser  fandtes, 
om  da  Folketingsmanden  kunde 
faa   Lov   til   at   se   dem? 

Oberst  Liljefalk  sendte  et  und- 
vigende Svar,  hvorefter  Samuel- 
sen paany  udbad  sig  Svar  paa 
Spørgsmaalet,  idet  han  anførte, 
at  en  Forening,  der  modtager 
Statstilskud  ikke  kan  tillade  sig 
at  rette  Beskyldninger  uden  at 
have  Beviser  for  sine  Paastande. 

Herpaa  svarede  Obersten  ikke, 
men  et  nyt  Brev  fra  Folketings- 
manden med  fornyet  Krav  om 
Fremlæggelse  af  Beviser,  tvang 
Oberst  Liljefalk   til  at  svare. 

Han  kunde  dog  ikke  frem- 
lægge noget  Bevis,  men  anførte 
blot,  at  det  var  Komitéens  Op- 
gave »at  værne  Kvinder  mod 
sædelig  Fare«,  og  at  Mormoner- 
nes Lære  om  Flerkoneri  inde- 
holder »en  sædelig  Fare«.  Han 
sluttede  Brevet  med  at  erklære, 
at  al  videre  Brevveksling  var 
overflødig. 

Hertil  svarede  Folketingsmand 
Samuelsen  i  en  længere  Skri- 
velse bl.  a.:  »Jeg  vidste  godt,  at 
det  var  usandfærdige  Beskyld- 
ninger, der  var  rettet  imod  dette 
Samfund,  og  som  De  Hr.  Oberst, 
saa  grundigt  har  erkendt  ved,  at 
De  ikke  har  fremført  et  eneste 
Bevis  for  en  eneste  Bortførelse, 
(Sluttes  Side  L27). 

HVORFOR  JEG  ER  MORMON 

af  Charles  W.  Penrose.      — — : 


Jeg  er  Mormon,  fordi  jeg 
har  fundet,  at  Mormonis- 
men er  det  eneste  fuldstæn- 
dige Religionssystem  paa 
Jorden,  et  System,  som 
stemmer  overens  med  Guds 
Aabenbaringer  til  Menne- 
skene i  Det  gamle  og  Det 
nye  Testamente;  den  er  i 
Harmoni  med  inspirerede 
Udtalelser  af  Verdens  stør- 
ste Vismænd  og  med  Uni- 
versets stumme  Manifesta- 
tioner. Sandhed  er  harmo- 
nisk. Den  er  konsekvent 
med  sig  selv  til  alle  Tider 
og  i  alle  Lande.  En  Tros- 
lære, som  i  Amerika  i  Dag 
er  i  Strid  med  den  aaben- 
barede  Religion  i  Asien  i 
forrige  Tider,  kan  ikke  hid- 
røre fra  den  evige  Sand- 
hedskilde.  Midt  imellem  Hun- 
dreder af  forskellige  Sekter  i  den  stridende  Kristenhed  staar 
Mormonismen  alene  som  en  fuldkommen  Reproduktion  af  den 
Kirke,  som  Jesus  Kristus  og  hans  Apostle  indstiftede  for 
næsten  to  tusind  Aar  siden.  Den  har  samme  Styrelseform  og 
samme  Aand,  samme  Lærdomme  og  samme  Ordinancer, 
samme  Embedsmænd  og  samme  Magt  og  Kraft.  Baade  i 
det  Ydre  og  det  Indre  ligner  den  den  oprindelige  Kristendom, 
og  den  har  mødt  samme  Forfølgelse  og  er  stillet  i  samme 
daarlige  Lys  som  denne.  Hvis  Bibelen  er  sand,  saa  er  Mor- 
monismen det  ogsaa.  Jeg  tror  paa  Bibelen,  derfor  er  jeg 
Mormon. 


{forfatteren  til  3(r  tiklen  med 
ovenstaaende  Overskrift  blev  som 
ung  9Mand  omvendt  til  tMormon= 
ismen  i  sit  {fædreland  England. 
Efter  at  han  var  blevet  døbt,  var 
han  flere  {Nar  SMissionær  blandt 
sine  landsmænd.  Senere  emigre* 
rede  han  til  Vtah.  hvor  han  bo= 
ede  og  opnaaede  en  høj  {Rider. 
3  hele  sit  <£iv  var  han  en  meget 
dygtig  og  logisk  {forsvarer  af  8= 
vangeliet,  baade  i  ^ale  og  Skrift. 
3  lang  ^id  var  han  {Redaktør,  et 
{Hrbejde  af  overordentlig  stor  {8e= 
tydning  i  Vesten.  3  1904  blev 
han  kaldet  til  apostel,  og  1911 
blev  han  {Medlem  af  3(irkens 
{første  Præsidentskab. 

3  denne  {/Jrtikel  påaviser  £Pen= 
rose,  at  det  var  SHormonismens 
aandelige  Vidde  og  {Rigdom,  der 
mest  tiltalte  ham. 

GUDDOMMELIG  MYNDIGHED:  Mormonismen  er  det 
eneste  Religionssystem,  som  gør  Krav  paa  at  være  blevet 
oprettet  ved  guddommelig  Myndighed.  Alle  de  mange  forskel- 
lige Kirkeorganisationer  i  Kristendommen  kan  spores  tilbage 
til  blot  menneskelig  Oprindelse.  De  er  Menneskeværk.  Det 
betyder  intet,  om  deres  Grundlæggere  var  gode  eller  daarlige 
Mænd.  Gud  havde  ingen  direkte  Haand  med  i  deres  Ar- 
bejde; thi  disse  Mænd  troede  ikke,  at  der  kunde  blive  givet 
Aabenbaring  paa  deres  Tid.  For  dem  var  Gud  stum.  Han 
kunde  ikke  tale  til  Verden.  Gud  havde  ophørt  at  tale  til  døde- 
lige Mennesker.  Jesus  kundgjorde  ikke  længere  sin  Vilje. 
Engle  foretog  ikke  længere  nogen  Besøg  i  denne  lavere 
Sfære.  Der  var  sket  en  radikal  Forandring  i  Guds  Handle- 
maade  med  Menneskene  —  han,  som  er  uforanderlig. 

Derfor  var  de  Kirker,  de  stiftede,  Menneskeværk,  og  ikke 
guddommelige. 

OVERENSSTEMMELSE  MELLEM  BIBELEN  OG 
MORMONKIRKENS  LÆRE. 

MORMONISMEN  paastaar,  at  den  er  blevet  oprettet  gen- 
nem direkte  guddommelig  Kommunikation;  at  den  har  faaet 
sin  Myndighed  gennem  personlig  Betjening  af  de  præside- 
rende Apostle  i  den  oprindelige  Kirke  —  Peter,  Jakob  og 
Johannes,  —  og  at  den  fortsat  staar  under  guddommelig  Le- 
delse gennem  levende  Apostle,  Profeter  og  andre  Embeds- 
mænd, som  ejer  samme  Magt  og  Myndighed,  som  fandtes  i 
forrige  Tider.  Den  forkynder  samme  Omvendelsesevange- 
lium:  Tro  paa  Kristus  og  Lydighed  mod  hans  Befalinger.  Den 
administrerer  samme  Daab,  Nedsænkelsesdaaben  til  Synder- 
nes Forladelse,  efter  behørig  Tro  og  Omvendelse,  samt  med- 
deler den  Helligaand  som  et  Vidne  paa  guddommelig  Anta- 
gelse og  Billigelse.  Den  skænker  samme  aandelige  indre  og 
ydre  Gaver  —  Visdom,  Kundskab,  Skarpsindighed,  Enighed  og 
Fællesskab  med  Guddommen,  Helbredelse,  Tungemaalsgaven, 
Syner,  Drømmie,  Profetier  og  guddommelige  Manifestationer. 
Dens  Medlemmer  i  alle  Lande  kommer  til  Enighed  i  Troen. 
De  udgør  een  Kirke,  hvor  den  end  har  sine  Grene,  og  er  en 
levende,  voksende,  fremadskridende  og  dog  fuldkommen  Or- 
ganisation, udelelig  og  urokkelig.  Den  lover  alle,  som  tror  paa 

og  adlyder  dens  Lære,  et  personligt  Vidnesbyrd  om  dens  Sand- 
hed gennem  den  Helligaands  Kraft.  Jeg  har  troet  paa  og 
adlydt  Evangeliet  samt  modtaget  dette  Vidnesbyrd.  Derfor 
er  jeg  Mormon. 

EN  KONSEKVENT  OG  POSITIV  TEOLOGI. 

Mormonismen  er  en  konsekvent  og  positiv  Teologi,  fri  for 
Sekternes  Uvished,  Tvivl  og  Spekulationer,  medens  den  kom- 
mer direkte  fra  en  guddommelig  Kilde.  Dens  aandelige  Vidde 
og  Omfang  giver  Individet  Udvikling;  den  stænger  ingen  Vej 
til  Oplysning  og  forbyder  ingen  Undersøgelse  hos  andre 
Religionssystemer.  Den  bærer  Sandhedens  Standard  og  bli- 
ver til  en  Rettesnor  og  en  Prøvesten  for  alt,  som  kan  hen- 
føres til  den.  Sandheder,  udstraalende  fra  alle  Sider  og  alle 
Troslærdomme  eller  Systemer,  det  være  sig  kristne  eller  he- 
denske, samles  og  koncentreres  i  Mormonismen  og  tilslutter 
sig  den.  Den  afgør  Sekternes  Uoverensstemmelser.  Den  af- 
slutter og  og  løser  de  Stridigheder,  som  har  martret  Verden 
og  sat  de  lærdes  Visdom  i  Forlegenhed.  Den  taler  bestemt. 
Den  taler  med  Autoritet.  Den  svinger  sig  op  til  de  højeste 
Himle,  den  gennemtrænger  det  laveste  Helvede.  Den  stræk- 
ker sig  tilbage  til  det  forbigangne  og  ind  i  den  evige  Fremtid; 
den  er  definitiv  i  sine  Aabenbarelser  og  Læresætninger. 

Alle  menneskedannede  Troslærdomme  kendetegnes  af 
Usikkerhed  —  Mormonismen  er  bestemt  og  afgørende. 

TILVÆRELSENS  PROBLEM  LØST. 

DEN  MENNESKELIGE  TILVÆRELSES  PROBLEM  løses 
af  Mormonismen.  Menneskenes  Herkomst  og  Bestemmelse  og 
Hensigten  med  dets  Tilværelse  bliver  saaledes  klarlagt.  Det 
kræver  Energi  og  Livskraft  af  Mennesket,  for  at  det  kan 
udvikles  og  skride  fremad.  Gud  er  bogstaveligt  talt  Fader 
til  Menneskeaanderne.  Jesus  var  den  førstefødte  blandt  dem, 
og  vi  og  hele  Menneskeslægten  er  hans  Brødre.  Han  er 
Verdens  Frelser  og  Forløser.  Han  var  Faderens  enbaarne 
Søn  i  Kødet,  Faderens  udtrykte  Billede.  Han  var  Guddom- 
mens Repræsentant,  Aabenbareren  af  Lys  og  Sandhed,  uden 
Begyndelse  og  Ende.  Menneskene  er  i  Stand  til  at  skride 
frem  i  højere  Sfærer,  til  den  Guddommelighed,  som  findes 
i  det,  udvikles  tilfulde  og  det  bliver  lig  Faderen  og  Sønnen. 

(Fortsættes  i  næste  Nr.) 

Sandheden  om  Mormonerne  VII. 

MORDET   PAA  JOSEPH  SMITH. 

Mormonerne  havde  imidlertid  Fjender  i  Illinois,  og  Uro 
var  i  Gære.  Mormonerne  sad  paa  dette  Tidspunkt  inde  med 
en  Nøglestilling  i  politisk  Henseende,  og  baade  Republika- 
nerne og  Demokraterne  søgte  at  vinde  dem.  Republikanerne 
havde  givet  Tilladelse  til  Oprettelse  af  Nauvoo-Legionen; 
men  deres  Venskab  ophørte,  da  Smith  understøttede  Demo- 
kraterne i  Kampen  om  Styret  i  1842.  Men  da  han  ved  andre 
Lejligheder  raadede  sit  Folk  til  at  stemme  paa  Republi- 
kanerne, bortstødte  han  til  Gengæld  Demokraterne.  De  poli- 
tiske Modsætninger  blev  skærpet,  da  Smith  i  1844  lod  sig 
opstille  som  Kandidat  til  De  forenede  Staters  Præsident- 
embede. I  Mellemtiden  indtraf  der  en  alvorlig  Konflikt  inden- 
for Kirken.  Skønt  ikke  officielt  forkyndt  førend  i  1852,  var 
det  i  1843,  at  Smith  paastod  at  have  modtaget  en  Aaben- 
baring  angaaende  Læren  om  Flerkoneri,  som  Profeten  hand- 
lede i  Overensstemmelse  med  ved  kort  efter  at  ægte  flere 
Hustruer.  Læren  bliev  ogsaa  gjort  kendt  for  nogle  af 
Ældsterne,  der  gjorde  det  samme,  skønt  hemmeligt  til  at 
begynde  med.  Denne  Praksis  førte  til,  at  William  og  Wilson 
Law  sammen  med  andre  traadte  ud  af  Kirken.  De  startede 
en  Avis  ved  Navn  »Nauvoo  Expositor.«  Smith  erklærede 
som  Byens  Borgmester,  «The  Expositor«  for  at  være  en 
offentlig  Skandale  og  beordrede,  at  Trykkeriet  og  dets 
Samling  af  Typer  skulde  ødelægges.  Ordren  blev  udført  af 
Fogeden  og  Politiet.  »Expositors«  Afsløringer  og  Smiths 
Undertrykkelse  af  Bladet  vakte  Pøbelens  Raseri  i  hele  Eg- 
nen omkring  Nauvoo.  Ophidsende  Taler  og  overdrevne  Ryg- 
ter om  Mormonerne  og  deres  Handlinger  gav  Forfølgelserne 
ny  Næring.  Smith  erklærede  Byen  i  Belejringstilstand,  og 
ingen  fik  Lov  til  at  komme  ind  i  Byen.  Guvernør  Ford  be- 
roligede Masserne  i  Carthage  ved  at  love,  at  Profeten 
skulde  blive  stillet  til  Ansvar  for  de  Klager,  der  var  blevet 
rejst  imod  ham,  og  samtidig  anmodede  han  Smith  om  at 
møde  i  Carthage.  Smith  tøvede  med  at  efterkomme  Ordren 
og  tænkte  endog  paa  at  flygte  til  Klippebjergene  ,men  blev 
overtalt   til   at   efterkomme  Loven.   Sammen   med  sin   Bro- 

der  Hyrum  og  flere  andre  Ledere  drog  han  til  Carthage  og 
blev  under  Processen  anbragt  sammen  med  de  øvrige  i 
Carthage  Fængsels  Besøgsværelse,  idet  Guvernør  Ford  af- 
lagde Statens  Æresord  paa  hans  Sikkerhed.  Dette  Æres- 
ord blev  imidlertid  brudt,  og  en  Pøbelskare  paa  omtrent 
200  Personer,  der  med  sværtede  Ansigter  angreb  Fængslet 
om  Eftermiddagen  den  27.  Juni  i  hemmelig  Forstaaelse  med 
Vagten,  skød  Joseph  og  Hyrum  Smith  og  saarede  John 
Taylor;   Willard  Richards,  deres  Medfange,  undslap  uskadt. 

Da  denne  Forbrydelse  blev  begaaet,  var  de  fleste  af 
Apostlene  borte  fra  Nauvoo.  Da  de  hørte  om  Mordet, 
vendte  de  straks  tilbage  og  overtog  i  August  samme  Aar 
(1844)  Ledelsen  af  Kirken.  Sidney  Rigdon  gjorde  Krav  paa 
at  blive  Kirkens  Præsident,  da  han  havde  været  Joseph 
Smiths  Raadgiver  i  det  første  Præsidentskab.  Kirkens  højeste 
Autoritet;  de  tolv  Apostle  var  næst  efter  i  Autoritet.  Men 
de  tolv  Apostles  Raad  var  næst  efter  i  Autoritet  og  Brigham 
Young  som  Leder  af  dette  Raad  Joseph  Smiths  naturlige 
Efterfølger,  da  Profetens  Død  havde  opløst  det  første  Præsi- 
dentskab. Han  havde  nemlig  sagt:  »Hvor  jeg  ikke  er,  er  der 
intet  første  Præsidentskab  over  de  tolv«.  Denne  Regel  god- 
kendtes af  Kirkens  overvejende  Flertal,  gjorde  det  af  med 
Rigdons  Krav  og  afgjorde  Spørgsmaalet  med  Hensyn  til 
hvem,  der  skulde  præsidere  over  Kirken.  En  Del  af  de  øv- 
rige Medlemmer  skilte  sig  ud  af  Kirken  og  grundlagde  den 
reorganiserede  Jesu  Kristi  Kirke  af  Sidste  Dages  Hellige. 
Flertallet  fulgte  imidlertid  Brigham  Young  og  hans  Med- 
apostle. 

FRA  ILLINOIS  TIL  UTAH. 

Mindre  end  to  Aar  senere  fulgte  de  Helliges  tvungne 
Vinterudvandring  fra  Illinois,  idet  de  første  Skarer  krydsede 
den  frosne  Mississippi  over  Isen,  trækkende  deres  tungt 
læssede  Vogne  gennem  det  opblødte  Iowa,  idet  de  kun  gjorde 
Holdt  længe  nok  til  at  grundlægge  midlertidige  Beboelses- 
steder  og  saa  Korn,  for  at  der  kunde  høstes  af  dem,  der 
fulgte  efter.  Fortroppen  naaede  Missourifloden  i  Juni  1846 
og  fik  midlertidigt  Lov  til  at  kampere  paa  Pattawatomie- 
Indianernes  Territorium.  De  var  nu  ved  Nationens  yderste 
Grænse. 

Det  faldt  i  Brigham  Youngs  Lod  at  føre  de  uddrevne 
Mormoner  til  deres  nye  Hjem  i  Ørkenen.  Under  Urolig- 
hederne i  Missouri  havde  han  bevist  sin  Dygtighed  som 
Organisator  og  Leder.  Hans  Mission  til  England  bestyrkede 
yderligere  dette  Indtryk.  Han  var  nu  den,  paa  hvem  An- 
svaret hvilede.  I  Spidsen  for  en  udvalgt  Skare,  der  talte 
143  Mænd,  3  Kvinder  og  2  Børa,  paabegyndte  Brigham 
Young  i  April  1847  Rejsen  over  de  store  Sletter  mellem 
Missourifloden  og  Klippebjergene.  I  Prærievogne,  trukket  af 
Muldyr  og  Okser  førte  de  Plove,  Landbrugsredskaber,  Sæde- 
korn og  et  Aars  Forsyninger  med  sig.  Efter  at  have  passeret 
Indianerterritorier,  vide  Præriesletter  og  barske  Bjerge 
naaede  disse  Pionerer  den  24.  Juli  den  store  Saltsødal,  den- 
gang ubeboet  undtagen  af  Indianere  og  hørende  ind  under 
Meksiko.  Ved  Afslutningen  af  den  meksikanske  Krig  blev 
Landet  afstaaet  til  De  forenede  Stater. 

Andre  Afdelinger  af  Mormonemigranter  fulgte  efter,  og 
saa  snart  det  var  muligt,  gjorde  Nybyggerne  Skridt  til  at 
organisere  en  civil  Administration.  I  Marts  1849  dannede  de 
Staten  Deseret  og  ansøgte  Kongressen  om  Optagelse  i 
Unionen.  Dette  Andragende  blev  afslaaet,  men  Territoriet 
Utah  blev  organiseret  1850.  Brigham  Young  blev  udnævnt 
til  Guvernør  af  Præsident  Fillmore,  og  ved  Udløbet  af  en 
fire  Aars  Termin  blev  han  igen  udnævnt  af  Præsident  Pierce. 

NYBYGGERVANSKELIGHEDER. 

Mange  Vanskeligheder  ledsagede  Kolonisationen  af  det 
øde  Omraade,  i  hvilket  disse  Mennesker  stiftede  deres 
Hjem.  Ikke  alene  Tørke  men  ødelæggende  Sværme  af 
Faarekyllinger  og  Græshopper  saavel  som  blodtørstige 
Indianere  maatte  overvindes.  »Det  er  bedre  at  give  India- 
nerne Mad  end  at  bekæmpe  dem,«  sagde  Brigham  Young, 
Og  hans  kloge  Politik  viste  sig  at  være  rigtig,  idet  de 
krigerske  røde  til  sidst  blev  venligtsindede  og  fredelige. 
Tørken  blev  overvundet  ved  Overrisling.  Mormonerne  var 
Pionerer  i  denne  Kunst.  (Fortsættes  i  næste  Nr.) 


„Sandheden  om  Mormonerne"  er  udkommet  som  Bog  med  Illustr.  Køb  den  hos 
Boghandlerne  ell.  paa  Grenskontoret.  —  Den  er  spændende  og  lærerig  Læs- 
ning; velegnet  som  Gave  til  baade  Mormoner  og  Ikke-Mormoner.  Pris :  1,25. 

Schalom  Asch: 

NAZARÆEREN.  (Fortsat) 

»En  Angiver  er  ikke  et  hæderligt  Vidne,«  indrømmede  de 
andre  Medlemmer  af  Sanhedrinen. 

Betjentene  greb  Judas  i  Armene  og  førte  ham  ud  af  Salen. 

»Hæderlige  og  agtværdige  Vidner  er  kommet  til  os  og  har 
bevidnet,  at  de  med  egne  Øren  har  hørt,  hvorledes  den 
Mand,  som  nu  staar  for  os,  kendt  som  »Rabbi«  eller  »Profet« 
eller  under  det  Navn,  jeg  ikke  vil  nævne,  talte  blasfemisk  og 
fornærmeligt  om  det  hellige  Tempel!« 

»Vidner!«  raabte  Ypperstepræsten. 

»Vidner!«  gentog  Betjentene  ved  Døren. 

En  lille  Mand  med  korte  Ben  traadte  ind.  Han  holdt  sig 
rank  og  stolt  som  en  Paafugl,  der  præsenterer  sin  Hale.  Han 
vilde  lade  Forsamlingen  vide,  at  han  var  skrivekyndig,  thi 
hans  Pen  sad  bag  hans  Øre,  og  fra  hans  Hals  hang  Voks- 
tavlen. Han  blev  ført  frem  for  Ypperstepræsten. 

»Kender  du  Skriften?«  spurgte  Ypperstepræsten  ham. 

»Jeg  kender  Skriften,«  svarede  han. 

»Kender  du  Tora'ens  Ord  om  den,  der  aflægger  falsk 
Vidnesbyrd?« 

»Han  skal  modtage  den  Straf,  som  skulde  have  været  til- 
delt den,  mod  hvem  han  aflagde  falsk  Vidnesbyrd.« 

Den  Skriftkloge  fik  nu  Paabud  om  at  vende  sig  om  og 
staa  Ansigt  til  Ansigt  med  den  Anklagede.  Den  lille  Mand 
forsøgte  at  staa  paa  Tæerne,  saa  han  kunde  møde  Naza- 
ræerens  Blik.  Han  sagde: 

»Jeg  hørte  med  mine  egne  Øren  denne  Mand,  som  staar 
for  mig,  med  sin  Mund  udtale  disse  Ord:  Jeg  vil  rive  dette 
Tempel  ned,  som  er  blevet  rejst  af  Menneskehænder,  og  paa 
*tre  Dage  vil  jeg  bygge  et  andet,  som  ikke  skal  rejses  af 
Menneskehænder.'« 

»Hvor  befandt  han  sig  dengang?« 

»I  Templets  Forgaard.« 

»Paa  hvilken  Side?« 

»Ved  Vandporten.« 

»Var  det  om  Dagen  eller  om  Aftenen?« 

»Det  var  henimod  Aften,  da  Præsterne  bringer  Eftermid- 
dagsofferet,  før  de  lukker  Tempelportene.« 

»Før  denne  Mand  bort  til  et  seperat  Værelse.« 

»Der  skal  to  Vidner  til  at  slaa  en  Sag  fast,«  sagde  Ypper- 
stepræsten. »Har  du  et  Vidne  til?« 

»Vidner!«  raabte  Betjenten  ind  i  Vidneværelset. 

En  anden  Mand  blev  ført  ind.  Medens  det  første  Vidne 
var  lille,  var  denne  umaadelig  høj,  og  han  maatte  bøje  sig 
for  at  møde  Nazaræerens  Blik. 

»Jeg  hørte  med  mine  egne  Øren  denne  Mand,  som  staar 
for  mig,  sige  til  sine  Disciple,  da  de  bad  ham  se  paa  Temp- 
let: ,Kan  I  se  denne  store  Bygning?  Der  skal  ikke  blive  Sten 
paa  Sten  tilbage  af  den,  som  ikke  skal  rives  ned.'« 

»Hvor  skete  det?« 

»I  Templets  Forgaard.« 

»Om  Dagen  eller  om  Aftenen?« 

»Det  var  i  Middagstimen.« 

»Hvem  var  til  Stede?« 

»Hans  Disciple.« 

»Min  Herre  Ypperstepræst!«  raabte  min  Rabbi,  »jeg  er- 
klærer, at  dette  Vidne  ikke  er  gyldigt.« 

»Af  hvilke  Grunde,  Rabbiner  af  Farisæerne?« 

»Vidnerne  taler  ikke  om  samme  Tilfælde;  de  beretter  om 
to  forskellige  Udtryk,  som  den  Anklagede  skal  have  benyttet.« 

»Men  han  kan  have  sagt  begge  Ting,«  indskød  gamle 
Hanan.  »Vi  har  Vidneudsagn  for  det.« 

»Min  Herre  Ypperstepræst!  Der  staar  skrevet  i  Tora'en: 
,Der  skal  to  Vidner  til  at  slaa  en  Sag  fast.'  Dette  betyder,  at 
hver  af  dem  skal  udtale  den  samme  Ting  uden  Modsigelse. 
Og  disse  Vidner  har  bevidnet  to  forskellige  Udtalelser,  som 
den  Anklagede  siges  at  have  benyttet.  Af  disse  Grunde  er- 
klærer jeg,  at  deres  Vidneudsagn  ikke  er  gyldige.« 

Ypperstepræsten  vendte  sig  til  den  saddukæiske  Lovkyn- 
dige. 

»Jeg  er  enig  med  Farisæernes  Rabbiner.  Der  skal  to  Vid- 
ner til  at  slaa  en  Sag  fast!«  sagde  den  saddukæiske  Lov- 
kyndige. »Vidnerne  siger  ikke  den  samme  Ting;  derfor  er 
deres  Vidneudsagn  ugyldigt.« 

»Loven    er    paa    Farisæer-Rabbinerens    Side,«    erklærede 

Ypperstepræsten.  Han  vendte  sig  mod  Anklageren.  »Har  du 
nogen  anden  Anklage  at  fremføre  mod  den  Mand,  som  staar 
for  os?« 

Anklageren  læste   videre: 

»Agtværdige  og  fuldgyldige  Vidner  kom  til  os  og  bevid- 
nede, at  den  Mand,  som  staar  for  os,  er  en  falsk  Lærer,  at 
han  prædikede  Oprør  og  overtalte  Folket  til  at  vende  sig  bort 
fra  at  tjene  den  jødiske  Gud  efter  Lovene  og  Budene,  og 
at   « 

Men  her  sprang  min  Rabbi  op  og  afbrød  Anklagerens  Op- 
læsning: 

»Min  Herre  Ypperstepræst.  Jeg  protesterer  imod  Anklage- 
rens Anklage,  før  vi  har  hørt  Vidnerne.« 

»Af  hvilke  Grunde?«  spurgte  Ypperstepræsten. 

»En  falsk  Lærer  er  en,  som  drager  Folket  bort  fra  at  tjene 
den  jødiske  Gud  og  overtaler  dem  til  at  tjene  Afguder.  Har 
idu  Vidner,  som  skal  bevidne  for  denne  Ret,  at  den  Miand, 
som  staar  for  os,  har  gjort  Folkets  Hjerter  oprørske  mod  den 
ene  levende  Gud  og  har  overtalt  dem  til  at  tjene  Afguder?« 

Anklageren  fortsatte: 

»Vi  har  Vidner,  som  kom  til  os  og  bevidnede,  at  Manden 
lærte  dem  Oprør,  saa  de  ikke  kunde  tjene  Gud  efter  Lovene 
og  Budene,  som  de  er  blevet  fortolket  af  Vismændene,  men 
kun  efter  hans  egne  Fortolkninger.« 

Atter  rejste  min  Rabbi  sig,  og  hans  Ansigt  flammede.  Han 
raabte  mleid  høj  Stemme: 

»Jeg  protesterer  imod  Anklagen,  og  jeg  kræver,  at  den 
slettes  af  Protokollen,  før  vi  hører  næste  Vidne.« 

»Af  hvilke  Grunde,  Rabbiner  af  Farisæerne?«  spurgte 
Ypperstepræsten. 

»Min  Herre  Ypperstepræst,  enhver  Jøde  har  Ret  til  at  for- 
tolke Lovene  og  Budene  efter  sin  egen  Forstaaelse,  saa 
længe  han  støtter  sig  til  Tora'en.  Det  er  vort  Privilegium. 
Vi  har  Vismænd  af  forskellige  Skoler:  af  Saddukæernes  og  af 
Farisæernes.  Hvis  du  hævder,  at  Loven  kun  skal  fortolkes 
efter  dine  Vismænds  Opfattelse,  da  maa  du  dømme  alle  dem, 
som  godkender  en  anden  Fortolkning.  Og  da  kunde  du,  efter 
Anklagerens  Anklage,  dømme  alle  Farisæernes  Skriftkloge 
øg  Vismænd  og  anklage  dem  for  Oprør  mod  Gud  og  for  at 
prædike  Afgudsdyrkelse;,  for  hvilken  der  er  Dødsstraf. 

(.Fortsættes  i  næste  Nr.) 

HVAD   DER  SKER. 

Esbjerg:  —  Torsdag   den  3.  Juni   (Kristi  Himmelfartsdag)  afholdt  Ung- 
domsforeningen en  Pest  i  den  Hensigt  at  inddrive  Aarskontingentet.  Det 

blev  en  Succes  fra  først 
til  sidst.  Der  var  80  til  Stede 
og  lige  fra  Begyndelsen  var 
Stemningen  rigtig.  Pro- 
grammet var  udmærket  til- 
rettelagt og  blev  smukt  ud- 
ført helt  igennem.  Nævnes 
bør  det  genoprettede  Sang- 
kor, som  viste,  at  det  stadig- 
væk kan  synge  —  og  synge 
smukt.  Aftenens  Clou  var  et 
Lystspil:  „Kloge  Ellen",  der 
blev  ført  igennem  til  stor 
Glæde  og  Fornøjelse  for 
Publikum.  Senere  paa  Af- 
tenen serveredes  varme  Pøl- 
ser, og  Dansen  gik  til  Kl. 
23 '/i,  da  Festen  sluttede 
med  Afsyngelse  af  „Der  er 
et  yndigt  Land". 

En    glimrende    Fest.    Vel 
nok  den  bedste  i  lang  Tid. 
D.N. 

Møderne  afholdes  nu  saa- 

ledes:     Søndag     Kl.    9    pr. 

Præstedømsmøde.   Kl.  10  Søndagsskolemøde.  Kl.  19,30  Gudstjeneste.  — 

Tirsdag  Kl.  19,30  Ungdomsmøde.  —   Torsdag  Kl.  19,30  Kv.  Hjælpefore- 

foreningsmøde.  E.Th. 

Aalborg:  —  Søndagsskolen  havde  2.  Pinsedag  Udflugt  til  Dronning- 
lund sammen  med  Primary-Klassen. 

Lørdag  d.  29.  Maj  blev  Ella  Tranholm  gift  med  Arthur  Schade  Han- 
sen, Odense. 

Efter  den  borgerlige  Vielse  var  Brudeparret  i  Kirken,  der  var  pyntet 
med  et  Væld  af  smukke  Blomster.  Den  kirkelige  Velsignelse  forrettedes 
af  Distriktspræsident  Henry  Løjborg.  De  nygifte  bosætter  sig  i  Odense. 

M.S. 

4.  Juli  vies  to  af  Grenens  mest  aktive  indenfor  Ungdomsarbejdet  og 
Organisationsarbejdet  i  det  hele  taget.  Det  er  Mary  Sandberg  og  Inge- 
mann Bendtsen.  J.S. 
København:  —  Store  Bededag  d.  21.  Maj  havde  Ungdomsforeningerne 
en  vellykket  Udflugt,  arrangeret  af  M-Mændene.  Det  gik  med  S-Tog  og 
Cykle  til  Lyngby,  hvorfra  vi  havde  en  lang  og  dejlig  Travetur,  under  hvil- 

(Fortsættes  Side  127) 

Hvad    der    Sker.        (Fortsat  fra  Side  124) 

ken  vi  rigtig  fik  Øjnene  op  for  den  smukke  Natur.  Efter  Frokost  var  der 
Skattejagt,  Konkurrence  i  Hurtigløb  for  Mændene  og  i  Æggeløb  for  Pi- 
gerne og  Sækkeløb  for  alle.  Derefter  Haandbold  og  saa  gik  det  atter 
hjemad.  En  af  de  bedst  tilrettelagte  og  mest  vellykkede  Ture  i  flere  Aar. 
27  Deltagere.  , 

Efter  Forprogrammet  d.  2.  Juni  tog  Juniorklasserne  afsted  paa  Lejrtur. 
Efter  Regnvejr  det  meste  af  Dagen,  var  det  klaret  op  til  Aiten,  og  det 
lykkedes  alle  24  at  komme  i  Tørvejr  til  Humlebæk,  36-  km  fra  Køben- 
havn. Efter  at  der  var  serveret  Vand  og  Mormofolium,  gik  alle  med  Und- 
tagelse af  en  Vagtpost  til  Ro  i  de  5  Telte,  der  var  rejst. 

Næste  Morgen,  Kristi  Himmelfartsdag,  afholdtes  en  kort  Morgenan- 
dagt, og  derpaa  gik  Dagen  med  Leg,  Underholdning,  Madtillavning  og 
Sport  Stor  Glæde  vakte  det,  da  der  op  ad  Dagen  ankom  7  Besøgende. 
En  Del  gik  i  Vandet,  men  Vejret  var  nu  slnaet  om,  og  det  tog  til  at 
regne,  og  Hjemturen  foregik  for  en  stor  Del  i  øsende  Regn.  Alligevel 
var  der  straalende  Humør  og  stor  Glæde  over  den  vellykkede  Lejr-Tur. 

2.  Pinsedag  gik  Turen  til  Aldershvile  Slotsruin  i  Bagsværd  paa  Cykle 
og  med  Tog.  Dagen  gik  med  Sporleg,  Haandbold  og  forskellige  Kon- 
kurrencer. Ogsaa  denne  Dag  sluttede  i  Regnvejr,  men  med  godt  Humør. 
35  Deltagere. 

Den  16.  Juni  forlod  Juniorklasserne  atter  Ungdomsmødet  efter  For- 
programmet for  at  tage  paa  Udflugt,  saadan  som  Hovedbestyrelsernes 
Sommerprogram  giver  Anvisning  paa.  Det  gik  til  Bellahøj,  ikke  langt 
fra  Kirken.  25  Deltagere.  A.H. 

Lørdag  før  Pinse  samlede  Weekend-Hytten  17  af  Ungdomsforeningernes 
Medlemmer  til  en  Nattur  i  Dyrehaven.  Der  startedes  Kl.  0,15  paa  Cykle 
og  med  Tog  til  Klampenborg,  hvorfra  Turen  gik  i  samlet  Flok  gennem 
den  regnvaade  Skov.  Til  Trods  for  daarligt  Vejr  blev  det  en  dejlig  Tur, 
som  lærte  os  en  helt  anden  Side  af  Naturen  at  kende,  end  den  vi  er  vant 
til.  Kl.  4  spistes  Nat-Mad  i  Fortunen,  og  Kl.  5  holdtes  Morgenandagt 
ved    Fuglesangssøen.  j.S. 

Randers  —  Søndag  den  9.  Maj  afholdt  Søndagsskolen  en  Fest  i  Anled- 
ning af  Moders  Dag.  Et  godt  Program  blev  udført,  Sang  af  vore  kære 
Børn,  Taler  og  Oplæsning.  Derefter  blev  der  trakteret  paa  Flødeskums- 
kager til  stor  Glæde  for  Deltagerne.  Alex. 

Hvid  Slavehandel.     (Fortsat  fra  side  114) 

mens    der    staar    i    Beretningen,  indrømmet    at    det    er    en    falsk 

at    flere    Hundrede    Kvinder    er  Fremstilling,  Komitéen  har  givet 

bortførte  til  Amerika  af  Mormo-  overfor  Kultusministeriet,  da  den- 

nerne    Ja,    Hr.    Oberst,  ne    i    1912    indsendte    et   Andra- 

efter  dette  maa  jeg  indrømme,  gende  om,  at  der  maatte  blive 
at  videre  Brevveksling  er  over-  gjort  Udveje  til  at  hindre  den 
flødig.  Fra  min  Side  kan  den  om  sig  gribende  og  som  Skalke- 
godt  være  afsluttet,  thi  grun-  skjul  for  Kvindehandel  let  ån- 
digere Falliterklæring  end  den,  vendelige  Mormonagitation.« 
De  har  sendt  mig  i  det  sidste  Hele  denne  Brevveksling  blev 
Brev,  kan  jeg  ikke  forvente  at  offentliggjort  og  Kopier  tilstil- 
faa.  De  siger  faktisk  deri,  at  let  Justitsministeriet  og  Ministe- 
Komiteen  intet  Bevis  har  og  intet  riet  for  Kirke-  og  Undervisnings- 
kan  skaffe,  og  De  har  samtidig  væsenet. 

dermed  indrømmet,  at  Beretnin-  Det  turde  ikke  være  alminde- 
gen ikke  har  noget  som  helst  ligt  at  møde  saa  kraftig  Til- 
med Sandheden  at  gøre  paa  dette  bagevisning  af  en  Aarsberet- 
Punkt,  lige  som  De  hermed  har  nings  Indhold.                        JS. 

LANDET  RUNDT. 


Aalborg:  —  22.  Maj  fejrede  Thora 
og  Emil  Sandberg  deres  Sølv- 
bryllup, 

Esbjerg:  —  23.  Juni  fejrede  Inger 
og  Christian  Christiansen  deres 
Sølvbryllup. 

København-.  —  Hakon  Lauridsen 
døbtes  1.  Juni  af  Ældste  Figat  H. 
Breum,  Haandspaalæggelse  af  Chr. 
P.  J.  Madsen. 

Lilly  Alice  Nielsen  døbtes  1.  Juni 
af  Missionspræsident  Orson  B.West, 
Haandspaalæggelse  af  samme. 

Karen  Anna  Elisabeth  Arup  Si- 
denius døbtes  1.  Juni  af  Ældste 
Carlos  E.  Andersen,  Haandspaa- 
læggelse af  samme. 

Odense :  —  Anna  Jørgensen  fylder 
den  5.  Juli  65  Aar. 

Vi  ønsker  alle  ovenstaaende  Sø- 
skende hjertelig  Til  Lykke! 

København:  —  6.  Juni  døde  Søster 
Petra   Wilhelm,   88   Aar   gammel. 
Begravelsen  fandt  Sted  den  11.  paa 
Bispebjerg  Kirkegaard. 
Ære  være  hendes  Minde! 

Forfremmelser  i  Præstedømmet: 
Jørgen  Schmidt,  København,  or- 
dineret til  Ældste  af  Missionspræ- 
sident Orson  B.  West,  den  2.  Maj 
1943.  Søren  N.  Olsen,  Ingstrup, 
ordineret  til  Ældste  af  Missionspræ- 


sident Orson  B.  West  den  25.  April 

1943 

Christian   Gothardt  Christensen, 

Hjørring,  ordineret  til  Præst  af  Mis- 
sionspræsident Orson  B.  West  den 
25.  April  1943;  Berthel  Julius  Ol- 
sen, Esbjerg,  ordineret  fil  Præst  af 
Ældste  Anton  M.  G.  Jørgensen  den 
25.  April  1943;  Ole  Mikkelsen 
Vandborg,  Esbjerg,  ordineret  til 
Præst  af  Ældste  Villiam  Pedersen 
den  25.  April  1943;  Arnold  Claudi 
Nielsen,  Esbjerg,  ordineret  til  Præst 
af  Ældste  Thorvald  A.  Christian- 
sen den  25.  April  1943. 

Tage  Andersen,  Palleshave  pr. 
Ringe,  ordineret  til  Diakon  af  Mis- 
sionspræsident Orson  B.  West  den 
4.  April  1943;  Arne  Tranholm, 
Aalborg,  ordineret  til  Diakon  af 
Ældste  Christian  Tranholm  den  26. 
April  1943;  Falk  Kinsky,  København 
ordineret  til  Diakon  af  Ældste  Enoch 
Andersen  den  2  Maj  1943;  Ørn  Kin- 
sky, København,  ordineret  til  Diakon 
af  Ældste  Kaj  Jørgensen  den  2.  Maj 
1943. 

Ny  Præsident  for  Søndagssko- 
lernes Hovedbestyrelse. 

Ældste  Carlos  E.  Andersen  blev 
den  21.  Juni  1943  beskikket  som 
Præsident  for  Søndagsskolerne  i 
Den  danske  Mission  af  Missions- 
præsident  Orson  B.  West. 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl, 

